जानकारी के अनुसार आईटीआई की स्थापना 2016 में हुआ था. स्थानीय लोगों का कहना है कि भवन के अभाव और प्रशासनिक उपेक्षाओं के कारण रोसड़ा से 70 किलोमीटर दूर दरभंगा शहर में कॉलेज को शिफ्ट कर दिया गया. जबतक कॉलेज के लिए अपना भवन नहीं बन जाता है तब तक के लिए शहर के ही किसी सरकारी विद्यालय या महाविद्यालय में कॉलेज को शिफ्ट किया जाना चाहिए, लेकिन प्राचार्य अपने सुविधा को देखते हुए दरभंगा शहर में शिफ्ट करा लिया. जिससे कॉलेज में पढ़ने वाले छात्र-छात्राओं को प्रतिदिन 70 किलोमीटर दूरी तय करने के लिए छह घंटा आने-जाने के लिए देना पड़ता है. इसके अलावा आर्थिक व शारिरिक बोझ भी उठाना पड़ रहा है. खासकर दिव्यांग छात्र-छात्राओं को जाने-आने में काफी परेशानी का सामना करना पड़ता है.